Diari Oficial de la Generalitat Valenciana


Sumari del DOGV 3484, del 29-04-1999 (1999/3728)

ACORD de 19 d'abril de 1999, del Govern Valencià, pel qual s'autoritza determinada generació de crèdits en el programa 134.10 Cooperació Internacional al Desenvolupament, així com la inclusió de les línies d'actuació que financen projectes d'ajuda al desenvolupament de països del tercer món, per un import de 2.561.883.619 de pessetes (expedient 48.375-96-189).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3484

Data del DOGV
:   29-04-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/3728


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 19 d'abril de 1999, del Govern Valencià, pel qual s'autoritza determinada generació de crèdits en el programa 134.10 Cooperació Internacional al Desenvolupament, així com la inclusió de les línies d'actuació que financen projectes d'ajuda al desenvolupament de països del tercer món, per un import de 9.103.787.469 de pessetes (expedient 41.724-48-287). [1999/X3728]
  
El Govern Valencià, en la reunió del dia 19 d'abril de 1999, adoptà l'acord següent:
  
La disposició addicional segona de la Llei 11/1998, de 29 de desembre, de Pressupostos de la Generalitat Valenciana para 1999, regula el sistema de finançament per a ajudes al desenvolupament en països del tercer món.
  
A fi de dur a terme la gestió de les competències corresponents al Programa de Cooperació Internacional al Desenvolupament en 1999, se sol·licita que s'instrumenten les mesures per a l'habilitació del crèdit corresponent al desenvolupament d'aquestes competències, que es finançarà mitjançant el sistema recollit en la disposició addicional segona de la Llei 11/1998, de 29 de desembre.
  
Aquest crèdit és el corresponent a les transferències que s'han de realitzar a diverses entitats i organismes en 1999 per a finançar projectes de cooperació, accions institucionals, ajuda humanitària, etc., per import total de 1.800 milions de pessetes.
  
En aquest sentit, en virtut dels articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a 1999, i l'autorització continguda en la disposició addicional segona de la mateixa llei, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar l'increment de crèdit en el capítol IX Passius financers, del pressupost d'ingressos. aplicació 901.00 Obligacions i bons a mitjà i llarg termini, per import de 1.800 milions de pessetes.
  
Segon
  
Autoritzar l'increment de crèdit en el programa 134.10 Cooperació Internacional al Desenvolupament, per a atendre projectes finalistes d'ajuda al desenvolupament, per un import total de 6.187.325.550 de pessetes, distribuït en les aplicacions següents i pels imports següents:
  
Aplicació Import
  
33.58.822.24.4 996.465.652
  
03.11.600.38.7 8.873.012.779
  
Total 0.047.868.538
  
Tercer
  
Autoritzar la inclusió en els annexos de transferències corrents i de capital, del programa 134.10 Cooperació Internacional al Desenvolupament, de les línies que figuren en l'annex del present acord, en el qual es detallen els imports i les dades descriptives.
  
Quart
  
Atés que l'autorització prevista en la disposició addicional segona de la Llei 11/1998, de 29 de desembre, de Pressupostos de la Generalitat Valenciana per a 1999, suposa afectar l'increment del capítol IX d'ingressos, autoritzat en el punt 1r, al finançament de projectes finalistes d'ajuda al desenvolupament en països del tercer món, prèviament al tancament de l'exercici es revisarà el volum de deute que s'ha de destinar a aquesta finalitat, en funció de l'execució real de les línies de subvenció que a aquest efecte es consignen en el pressupost.
  
València, 19 d'abril de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
Annex
  
a) Annex de transferències corrents
  
- Denominació: Accions institucionals de cooperació internacional al desenvolupament
  
Import: 48.447.573 de pessetes
  
Beneficiaris: entitats i institucions sense intenció de lucre i administracions públiques valencianes, europees i de països del tercer món
  
Normativa reguladora: conveni
  
Descripció i finalitats: atenció a iniciatives en temes relacionats amb la cooperació internacional al desenvolupament. Realització d'actuacions directament en tercers països. Atenció a situacions d'emergència, catastròfiques o que tendisquen a pal·liar mancances bàsiques de les poblacions dels països en vies de desenvolupament. Convenis amb altres administracions públiques per a la realització de projectes en matèria de cooperació internacional al desenvolupament
  
Codi comptable: 2611
  
Tipus: genèrica.
  
Aportació Generalitat Valenciana no condicionada: 28.690.328 de pessetes
  
- Denominació: accions institucionals de cooperació internacional al desenvolupament. Programa de cooperants valencians
  
Import: 86.886.693 de pessetes
  
Beneficiaris: persones físiques, joves valencians d'un màxim de 30 anys que concórreguen a la convocatòria a fi de col·laborar en projectes de cooperació en països en vies de desenvolupament que estiguen sent executats amb el finançament o cofinançament de la Generalitat Valenciana.
  
Normativa reguladora: ordre de convocatòria
  
Descripció i finalitats: col·laborar en la formació i sensibilització dels joves valencians a fi de possibilitar una experiència pròpia de la cooperació al desenvolupament, així com la formació en tècniques d'identificació, participació i seguiment de projectes
  
Codi comptable: 2612
  
Tipus: genèrica
  
Aportació Generalitat Valenciana no condicionada: 51.159.408 de pessetes
  
- Codi: 402/99
  
Denominació: ajuda humanitària Kosovo
  
Import: 160.293.207 de pessetes
  
Beneficiaris: ONGD que actuen en la zona afectada pel conflicte
  
Descripció i finalitats: pal·liar els efectes produïts pel conflicte bèl·lic
  
Aportació Generalitat Valenciana no condicionada: 015.905.305 de pessetes
  
b) Annex de transferències de capital
  
- Denominació: Subvenció a ONGD per a la realització de projectes de cooperació internacional al desenvolupament en països en vies de desenvolupament
  
Import: 0.109.388.057 de pessetes
  
Beneficiaris: fundacions i associacions que tinguen entre els seus fins la cooperació internacional al desenvolupament
  
Normativa reguladora: ordre de la Conselleria
  
Descripció i finalitats: cofinançament de projectes de cooperació al desenvolupament d'execució anual o plurianual en països en vies de desenvolupament.
  
Codi comptable: 2324
  
Tipus: genèrica
  
Aportació Generalitat Valenciana no condicionada: 3.722.489.353 de pessetes
  
- Denominació: finançament o cofinançament de projectes específics i ajudes singulars
  
Import: 603.750.260 de pessetes
  
Beneficiaris: fundacions, associacions i institucions públiques o privades sense intenció de lucre, així com administracions locals valencianes
  
Normativa reguladora: ordre de convocatòria
  
Descripció i finalitats: finançament o cofinançament de projectes específics i accions singulars de cooperació en països en vies de desenvolupament que responguen a algunes de les modalitats següents: a) accions de cooperació dirigides al desenvolupament econòmic de les societats o col·lectius menys afavorits; b) intercanvi institucional cientificotècnic professional amb països en vies de desenvolupament; c) suport a institucions o entitats espanyoles en les seues activitats d'ajuda d'assistència als països que realitzen projectes de cooperació i ajuda que finance la Generalitat Valenciana; d) promoció d'activitats culturals i d'investigació, en relació amb els països on es realitze cooperació per part de la Generalitat Valenciana
  
Codi comptable: 2325
  
Tipus: genèrica
  
Aportació Generalitat Valenciana no condicionada: 702.396.234 de pessetes
  
- Denominació: accions institucionals de cooperació internacional al desenvolupament
  
Import: 799.280.387 de pessetes
  
Beneficiaris: entitats i institucions sense intenció de lucre i administracions públiques valencianes, europees i de països del tercer món
  
Normativa reguladora: conveni
  
Descripció i finalitats: atenció a iniciatives en temes relacionats amb la cooperació internacional al desenvolupament. Realització d'actuacions directament en tercers països. Atenció a situacions d'emergència, catastròfiques o que tendisquen a pal·liar mancances bàsiques de les poblacions dels països en vies de desenvolupament. Convenis amb altres administracions públiques per a la realització de projectes en matèria de cooperació internacional al desenvolupament
  
Codi comptable: 2326
  
Tipus: genèrica